section_heading: Šesti upravni ustroj
paragraph_text: Šesti preustroj hrvatske uprave započeo je Zakonom o ustroju županija i uređenju uprave u županijama i kotarima od 5. veljače 1886. godine. Tada je umjesto županija, u građanskom razdoblju, i okružja, u bivšem krajiškom području (Vojna krajina u pravni i politički sustav Hrvatske potpuno je uklopljena 1881. godine), osnovano osam županija.